નવી દિલ્હી, 7 ફેબ્રુઆરી: આજે દિલ્હી વિધાનસભાની 70 બેઠકો માટેની મતદાન પ્રક્રિયા ચાલુ છે. મતદાન પહેલા જ ઘણા સર્વે કેજરીવાલની પાર્ટીને આગળ બતાવતા હતા તો ઘણા સર્વે ભાજપને જીત અપાવતા હતા. જોકે હાજજીતનો ફેસલો તો દિલ્હીની જતા જ નક્કી કરશે. પરંતુ રાજનૈતિક ગરમા-ગરમી અને બધા જ સર્વેની વચ્ચે સટ્ટા બજાર પણ ગરમાયું છે. આ વખતની ચૂંટણીને લઇને 400 કરોડનો સટ્ટો લગાવવામાં આવ્યો છે તો અત્યાર સુધી 18 સટ્ટાખોરોની ધરપકડ પણ કરી લેવામાં આવી છે.